cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1527
title: การออกแบบสถาปัตยกรรมปรับเปลี่ยนร่างโดยขั้นตอนวิธีเชิงพันธกุรรมแบบหลายวัตถุประสงค์

description: ในการออกแบบสถาปัตยกรรม แต่ละวัตถุประสงค์มักจะขัดแย้งกันภายใต้เงื่อนไขที่ เฉพาะเจาะจง โดยเฉพาะในการออกแบบสถาปัตยกรรมปรับเปลี่ยนร่างที่มีเป้าหมายในการปรับเปลี่ยนเพื่อตอบรับกับวัตถุประสงค์ด้านสิ่งแวดล้อม ซึ่งขั้นตอนวิธีเชิงพันธุกรรม คือวิธีการค้นหาคำตอบที่เหมาะสมที่สุดด้วยการแก้ไขปัญหา เป็นเทคนิคทางปัญญาประดิษฐ์อย่างหนึ่งที่ใช้การผสมชุดคำตอบที่มีความเหมาะสมและคัดเลือกคำตอบที่ดีกว่าเพื่อสร้างชุดคำตอบที่ดียิ่งขึ้น งานวิจัยนี้ได้นำเสนอขั้นตอนวิธีเชิงพันธุกรรมแบบหลายวัตถุประสงค์ในการแก้ไขปัญหาด้านสภาวะแวดล้อมในการออกแบบห้องสมุดกลางแจ้งในบริบทของประเทศไทยโดยหาค่าพารามิเตอร์ที่เหมาะสมที่สุดในการปรับเปลี่ยนร่าง (Transformable) ของห้องสมุดโดยการพับที่อ้างอิงจากทฤษฎี Hinge Dissection โดย Henry Dudeny โดยมีวัตถุประสงค์ในการออกแบบ 2 อย่างคือ การออกแบบให้แสงธรรมชาติ พื้นที่อ่านหนังสือได้รับแสงที่เหมาะสมต่อการอ่านหนังสือมากที่สุด และการออกแบบเพื่อให้เข้าใกล้ สภาวะน่าสบายของอาคาร จากการใช้ขั้นตอนวิธีเชิงพันธุกรรมเพื่อหาค่าพารามิเตอร์ที่เหมาะสมพบว่า ขั้นตอนวิธีเชิงพันธุกรรมสามารถแก้ไขปัญหาที่ซับซ้อนในการทำงานของสถาปนิกได้มากเมื่อเปรียบเทียบกับการออกแบบแบบเดิมที่ใช้การลองผิดลองถูก (Trial and Error) หรือทดแทนการคำนวณพลังงานในรูปแบบเดิมที่สถาปนิกเคยใช้ ซึ่งกระบวนการขั้นตอนวิธีเชิงพันธุกรรมจะไม่จบลง ด้วยคำตอบที่ดีที่สุดเพียงอย่างเดียว แต่เป็นชุดโซลูชันที่ผ่านการกรองและจัดเรียงโซลูชันโดยกระบวนการขั้นตอนวิธีเชิงพันธุกรรมและเลือกโซลูชันที่ดีที่สุดตามเกณฑ์การถ่วงน้ำหนักที่ผู้วิจัยวิเคราะห์ ซึ่งกระบวนการดังกล่าวสามารถค้นหาคำตอบที่เข้าใกล้เกณฑ์การให้คะแนน (Fitness Function) ในการออกแบบ
DOI: 10.14457/tu.the.2018.1528
title: ระบบนําเสนอเส้นทางหนีไฟในอาคารโดยใช้ข้อมูลจากแบบจําลองข้อมูลสารสนเทศอาคารที่นําเสนอผ่านเทคโนโลยีผสมผสานโลกจริงเข้ากับโลกเสมือน

description: ในอดีตนั้นได้เกิดเหตุอัคคีภัยหรือภัยธรรมชาติอื่นขึ้นมากมายเป็นเหตุให้เกิดการเสียชีวิตขึ้น สาเหตุหลักในเสียชีวิตเกิดจากการที่มีเส้นทางหนีไฟและบันไดหนีไฟที่ไม่เพียงพอ และอีกปัจจัยหนึ่งก็คือความ สับสนของเส้นทางหนีไฟในอาคาร เพื่อเพิ่มความเข้าใจในเส้นทางในการอพยพให้แก่ผู้ใช้งานอาคารมากขึ้นการ ทําให้ผู้ใชเงานอาคารเข้าใจในเส้นทางหนีไฟนั้นได้ถือเป็นการเพิ่มโอกาสในการลดความสูญเสียทั้งในแง่ของชีวิต และทรัพย์สิน ข้อแตกต่างจากอดีตคือปัจจุบันมีเทคโนโลยีที่เข้ามาช่วยเสริมสร้างความเข้าใจคือเทคโนโลยี ผสมผสานโลกจริงเข้ากับโลกเสมือนที่นําวัตถุในโลกเสมือนมาแสดงบนโลกจริงโดยการทับซ้อนเข้าไปในภาพที่กล้องจับมาได้ เช่น หุ่นจําลองในโลกเสมือนต่าง ๆ โดยในที่น้ีได้นํามาจากแบบจําลองข้อมูลสารสนเทศอาคาร ในงานวิจัยนี้ได้นําเสนอการเตรียมเส้นทางการอพยพหนีไฟโดยใช้จุดเด่นของเทคโนโลยีผสมผสานโลกจริงเข้า กับโลกเสมือนคือการสร้างความเข้าใจให้แก่ผู้ใช้อาคารได้โดยการทับซ้อนข้อมูลเส้นทางอพยพหนีไฟลงไปบน เส้นทางหนีไฟจริง ๆ ซึ่งเทคโนโลยีนี้สามารถทําให้ผู้ใช้งานอาคารใช้งานได้ทั้งในสถานการณ์จริงและการ ฝึกซ้อมหนีไฟ การเข้าใจในเส้นทางหนีไฟนั้นสําคัญมากต่อผู้ใช้งานอาคารในการที่จะลดความเสี่ยงในการ สูญเสียซึ่งชีวิตและทรัพย์สิน ด้วยเทคโนโลยีผสมผสานโลกจริงเข้ากับโลกเสมือนและแบบจําลองข้อมูลอาคาร นั้นสามารถทําให้ผู้ใช้งานอาคารอพยพออกนอกอาคารได้อย่างมีประสิทธิภาพ โดยจากการประเมินผลด้วยการให้ความเห็นและข้อเสนอแนะจากผู้เชี่ยวชาญด้านเทคโนโลยีผสมผสานโลกจริงเข้ากับโลกเสมือน และการ ทดลองใช้งานจริงจากผู้ใช้งานอาคารทั่วไปแล้ว พบว่าระบบที่พัฒนาขึ้นนั้นสามารถทําให้ผู้ใช้งานอาคารทั่วไปมี ความเข้าใจในเส้นทางมากขึ้นและระบบที่พัฒนาขึ้นนั้นสามารถเรียนรู้วิธีการใช้งานได้อย่างรวดเร็ว
DOI: 10.14457/tu.the.2018.1529
title: แนวทางการออกแบบและก่อสร้างผนังรับน้ำหนักที่มีลวดลายเรขาคณิตเป็นองค์ประกอบด้วยเทคโนโลยีการพิมพ์สามมิติด้วยวัสดุซีเมนต์: กรณีศึกษา ต้นแบบบ้านพักอาศัยขนาดเล็ก

description: คอนกรีตเป็นวัสดุที่สำคัญต่อวงการก่อสร้างในปัจจุบัน ด้วยคุณสมบัติที่สามารถรับแรงได้ดี ทั้งนี้การใช้วัสดุคอนกรีตในการก่อสร้างถือว่ายังมีข้อจำกัดในหลายจุด เช่น ความคลาดเคลื่อนโดยช่างฝีมือ ระยะเวลาในการก่อสร้าง ขยะเหลือทิ้งจากการก่อสร้างจำนวนมาก โดยเทคโนโลยีที่เข้ามามีบทบาทสำคัญต่อวงการออกแบบและก่อสร้างในอนาคตคือ “เทคโนโลยีการพิมพ์สามมิติวัสดุซีเมนต์” ซึ่งจะช่วยลดข้อจำกัด ค่าใช้จ่ายและปัญหาที่เกิดขึ้นในกระบวนการก่อสร้าง วัตถุประสงค์ของงานวิจัยนี้คือการออกแบบผนังรับน้ำหนักโดยใช้ลวดลายเรขาคณิตเป็นองค์ประกอบทางโครงสร้าง ซึ่งกระบวนการวิจัยคือการนำรูปทรงเรขาคณิตที่มีเสถียรภาพที่เหมาะสมที่สุดมาทำการออกแบบเป็นผนังภายใต้ข้อจำกัดของเทคโนโลยี และทำการคำนวณพฤติกรรมการรับแรงด้วยโปรแกรมทางด้านวิศวกรรม ANSYS เพื่อค้นหารูปแบบที่เหมาะสมที่สุด และทำการพัฒนาเป็นต้นแบบบ้านพักอาศัยขนาดเล็กที่ก่อสร้างด้วยเทคโนโลยีการพิมพ์สามมิติ โดยผลการวิจัยเป็นการเสนอแนวทางการออกแบบเพื่อลดข้อจำกัด ปัญหาและค่าใช้จ่ายในการก่อสร้าง รวมไปถึงเพื่อพัฒนาองค์ความรู้ในการใช้เทคโนโลยีการพิมพ์สามมิติด้วยวัสดุซีเมนต์
DOI: 10.14457/tu.the.2018.1530
title: แนวทางการออกแบบสถาปัตยกรรมชั่วคราวขนาดเล็กโดยใช้ขวดพลาสติกเหลือใช้ด้วยวิธีการเจนเนติกอัลกอริทึม

description: งานวิจัยนี้มีวัตถุประสงค์เพื่อสร้างแนวทางการออกแบบสถาปัตยกรรมชั่วคราวขนาดเล็กจากขวดพลาสติกเหลือใช้บูรณาการกับวิธีการทางคอมพิวเตอร์เจนเนติกอัลกอริทึมที่ช่วยค้นหารูปแบบที่เป็นไปได้ของรูปทรงของสถาปัตยกรรมที่แข็งแรงและเหมาะสมที่สุดกับการใช้งานของมนุษย์ ขวดพลาสติกเหลือใช้ที่ใช้ในการออกแบบสถาปัตยกรรมมีการดัดแปลงในกระบวนการอัพไซคลิ่งให้อยู่ในรูปแบบของอิฐพลาสติกที่มีชื่อเรียกว่า “อีโคบริค” ผู้วิจัยเก็บข้อมูลโดยแจกแบบสอบถามความต้องการใช้พื้นที่ในบริเวณคณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ศูนย์รังสิต และทดลองหาค่าการรับแรงของอีโคบริค แล้วนำข้อมูลที่ได้มาสรุปเพื่อนำมาเป็นตัวแปรกำหนดขนาดพื้นที่ในการหารูปทรงทางสถาปัตยกรรมควบคู่กับรูปแบบการเรียงตัวของโครงสร้างอีโคบริคโดยไม่เกิดการวิบัติ หลังจากกระบวนการหารูปทรงที่สอดคล้องกับพื้นที่การใช้งานและความแข็งแรงของโครงสร้างขวดพลาสติกที่ดีที่สุดด้วยอัลกอริทึมที่ผู้วิจัยสร้างในคอมพิวเตอร์ ผลลัพธ์ที่ได้นำมาจัดทำแบบก่อสร้างเพื่อทดลองสร้างแบบจำลองของสถาปัตยกรรมชั่วคราวจากขวดพลาสติกขนาดเท่าจริง
DOI: 10.14457/tu.the.2018.1531
title: ความล่าช้าของงานก่อสร้างอาคารชุดพักอาศัยที่มีความสูงไม่เกิน 23 เมตร ในจังหวัดชลบุรี

description: ปัญหาความล่าช้าในงานก่อสร้างทำให้การก่อสร้างโครงการใช้ระยะเวลาเกินกว่าที่ระบุไว้ในแผนงานหรือสัญญาของงานก่อสร้าง ส่งผลให้เกิดความเสียหายแก่ทุกฝ่ายที่เกี่ยวข้อง อาทิ ต้นทุนทรัพยากรที่สูงขึ้น ค่าดอกเบี้ยเงินกู้ที่เพิ่มขึ้น การสูญเสียโอกาสในการพัฒนางานด้านอื่น ๆ รวมถึงการเกิดข้อพิพาทระหว่างผู้ว่าจ้างและผู้รับเหมาก่อสร้าง การวิจัยนี้มีวัตถุประสงค์เพื่อศึกษาลักษณะของความล่าช้า รวมถึงวิเคราะห์โอกาสเกิดและระดับผลกระทบของความล่าช้า ตลอดจนศึกษาแนวทางในการป้องกันปัญหาความล่าช้าในการก่อสร้างอาคารชุดพักอาศัยที่มีความสูงไม่เกิน 23 เมตร ในจังหวัดชลบุรีโดยทำการเก็บรวบรวมข้อมูลจากผู้ประกอบการรับเหมาก่อสร้างที่มีประสบการณ์ในการก่อสร้างโครงการอาคารชุดพักอาศัยที่มีความสูงไม่เกิน 23 เมตร ในจังหวัดชลบุรี มาแล้วไม่น้อยกว่า 5 ปี และทราบถึงข้อมูลของงานก่อสร้าง แผนงาน ความก้าวหน้าของงาน และความล่าช้าของงานก่อสร้าง จำนวน 5 ราย ผลการศึกษาพบว่า ปัญหาความล่าช้าของการก่อสร้างอาคารชุดพักอาศัยที่มีความสูงไม่เกิน 23 เมตร ในจังหวัดชลบุรี มีค่าคะแนนความเสี่ยงอยู่ในระดับปานกลางถึงสูง โดยปัญหาความล่าช้าที่มีค่าคะแนนความเสี่ยงอยู่ในระดับสูง ได้แก่ ปัญหาด้านแรงงาน ปัญหาด้านแผนงานกับการควบคุมงาน ปัญหาด้านการเปลี่ยนแปลงงาน ปัญหาด้านการเงิน และปัญหาด้านเครื่องจักรกล ตามลำดับ ในขณะที่ปัญหาด้านความสัมพันธ์กับสัญญา ปัญหาด้านการประสานงานกับหน่วยงานราชการ ปัญหาด้านสภาวะแวดล้อม และปัญหาด้านวัสดุ มีค่าคะแนนความเสี่ยงอยู่ในระดับปานกลาง
DOI: 10.14457/tu.the.2018.1533
title: การศึกษารูปแบบโครงการที่อยู่อาศัยสีเขียวในกรุงเทพมหานครที่มีผลต่อการตัดสินใจซื้อของผู้บริโภค

description: ในปัจจุบัน ผู้บริโภคเริ่มให้ความสำคัญกับสิ่งแวดล้อมและคุณภาพชีวิตที่ดีมากขึ้น ทำให้เกิดแนวโน้มในการพัฒนาอาคารที่อยู่อาศัยสีเขียวเพิ่มขึ้น และมีการบังคับใช้เกณฑ์มาตรฐานด้านการใช้พลังงานกับอาคารชุดพักอาศัยมากขึ้น ดังนั้นการออกแบบเพื่อการอนุรักษ์พลังงานจึงเป็นสิ่งที่ต้องคำนึงในการพัฒนาโครงการที่อยู่อาศัย ทั้งเรื่องของกฎหมายและสร้างความสามารถในการแข่งขันของผู้ประกอบการงานวิจัยนี้มีวัตถุประสงค์เพื่อศึกษารูปแบบอาคารชุดพักอาศัยสีเขียวที่มีผลต่อการตัดสินใจซื้อของผู้บริโภค โดยศึกษาภาพรวมของอาคารชุดพักอาศัยสีเขียวในตลาดปัจจุบันจำนวน 107 โครงการ และศึกษารูปแบบองค์ประกอบเชิงกายภาพของอาคารชุดพักอาศัยสีเขียวจำนวน 2 กลุ่มราคา ได้แก่ กลุ่มราคาปานกลาง ราคาขาย 50,000-80,000 บาทต่อตารางเมตรและกลุ่มราคาปานกลาง-สูง ราคาขาย 80,001-120,000 บาทต่อตารางเมตร รวมถึงแจกแบบสอบถามผู้บริโภคที่มีแนวโน้มจะซื้ออาคารชุดจำนวน 179 คนเพื่อให้รู้ถึงความต้องการด้านราคา ด้านพื้นที่ และองค์ประกอบอาคารเขียวที่เหมาะสม สัมภาษณ์ผู้ประกอบการ 3 กลุ่ม เพื่อให้รู้ถึงปัจจัยที่ให้ความสำคัญในการพัฒนา และผู้อยู่อาศัย 1 กลุ่มเพื่อศึกษาความพึงพอใจในรูปแบบองค์ประกอบเชิงกายภาพอาคารเขียว จากการศึกษาพบว่าการประยุกต์ใช้องค์ประกอบเกณฑ์ประเมินอาคารเขียวต่อการออกแบบที่อยู่อาศัย มี 3 ระดับ ได้แก่ การใช้ในเชิงการตลาด การใช้เป็นแนวความคิดในการออกแบบ และการใช้ออกแบบโดยเข้าร่วมรับการประเมิน อาคารชุดพักอาศัยสีเขียวในกรุงเทพมหานครแบ่งเป็นอาคารที่ใช้ในเชิงการตลาดหรือประเภทอาคารสีเขียวอ่อนจำนวน 86 โครงการและอาคารที่เข้าร่วมรับประเมินหรืออาคารสีเขียวเข้ม 11 โครงการ ตั้งอยู่บริเวณเขตขั้นในและชั้นกลางของกรุงเทพมหานคร ส่วนใหญ่อยู่ในกลุ่มราคาระดับสูงซึ่งมีราคาขาย 120,001-200,000 บาทต่อตารางเมตร และไม่มีอยู่ในกลุ่มราคาระดับล่างที่ราคาขายต่ำกว่า 50,000 บาทต่อตารางเมตรเลยผลการศึกษาพบว่าปัจจัยองค์ประกอบอาคารเขียวมีผลต่อการตัดสินใจซื้อของผู้บริโภคกลุ่มราคาปานกลางมากกว่ากลุ่มราคาปานกลางสูง จากการวิเคราะห์ความคิดเห็นและกายภาพโครงการสามารถสรุปปัจจัยองค์ประกอบอาคารเขียวเพื่อการพัฒนาอาคารชุดพักอาศัยได้ 3 รูปแบบ ได้แก่ (1) ปัจจัยที่สามารถพัฒนาต่อเพื่อตอบสนองความต้องการของผู้บริโภค ในกลุ่มราคาขายระดับปานกลาง 1 ปัจจัย คือหมวดการป้องกันผลกระทบต่อสิ่งแวดล้อม กลุ่มราคาขายระดับปานกลาง-สูง 5 ปัจจัย ได้แก่หมวดพลังงานและบรรยากาศ หมวดการป้องกันผลกระทบสิ่งแวดล้อม หมวดวัสดุและทรัพยากรในการก่อสร้าง หมวดคุณภาพของสภาวะแวดล้อมภายในอาคาร หมวดการประหยัดน้ำ (2) ปัจจัยที่ควรพัฒนาให้มีเพิ่มเพื่อตอบสนองความต้องการของผู้บริโภค ในกลุ่มราคาขายระดับปานกลาง 6 ปัจจัย ได้แก่ หมวดพลังงานและบรรยากาศ หมวดคุณภาพของสภาวะแวดล้อมภายในอาคาร หมวดนวัตกรรม หมวดวัสดุและทรัพยากรในการก่อสร้าง หมวดการประหยัดน้ำ หมวดผังบริเวณและภูมิทัศน์ และในกลุ่มราคาขายระดับปานกลาง-สูง 1 ปัจจัย คือหมวดผังบริเวณและภูมิทัศน์ (3) ปัจจัยที่ควรระวังในการพัฒนา ได้แก่ หมวดผังบริเวณและภูมิทัศน์ ในอาคารชุดพักอาศัยสีเขียวราคาขายระดับปานกลาง-สูงนอกจากนี้การพัฒนาอาคารชุดพักอาศัยสีเขียว ผู้ประกอบการต้องคำนึงถึงความเหมาะสมเรื่องต้นทุน การเลือกองค์ประกอบอาคารที่เหมาะสมกับกลุ่มผู้บริโภคและประเภทอาคาร ความยั่งยืนในระยะยาวควบคู่กับการดูแลรักษาด้วย
DOI: 10.14457/tu.the.2018.1534
title: แนวทางการใช้งานขั้นตอนวิธีเชิงพันธุกรรมในการออกแบบและพัฒนาแบบสถาปัตยกรรม

description: ในการออกแบบสถาปัตยกรรมมักจะพบเจอปัญหาบ่อยครั้งหลังสิ้นสุดขั้นตอนการออกแบบไปแล้วซึ่งเกิดจากการที่มนุษย์ไม่สามารถคาดการณ์ความเป็นไปได้ทั้งหมดภายในเวลาที่จำกัดระหว่างการทำงาน ซึ่งได้มีการใช้เครื่องมือคอมพิวเตอร์มาเป็นผู้ช่วยในการทำงานออกแบบ ยกตัวอย่างเช่น การจำลองสถานการณ์ แต่ยังไม่สามารถคำนึงถึงความเป็นไปได้จำนวนมหาศาลได้ภายในเวลาอันสั้น จึงได้มีการประยุกต์ใช้เทคนิคที่เรียกว่า ขั้นตอนวิธีเชิงพันธุกรรม เพื่อค้นหางานออกแบบที่เหมาะสมกับโจทย์นั้นๆมากที่สุด โดยประกอบกันโปรแกรมคอมพิวเตอร์อื่นๆ ในงานวิจัยชิ้นนี้จะยกตัวอย่าง ปัญหาโครงการศูนย์การค้าชุมชนในเขตกรุงเทพฯและปริมณฑลต้องปิดตัวลงเนื่องจากมีปัญหาเรื่องจุดอับภายในโครงการที่มากเกินไป โดยจะแก้ไขปัญหาด้วย การใช้ขั้นตอนวิธีเชิงพันธุกรรมประมวลผลแบบที่คำนึงถึงการมองเห็นของพื้นที่ต่างๆในโครงการ โดยมุ่งหวังให้เกิดต้นแบบที่สามารถนำผลลัพธ์จากการวิจัยไปพัฒนาต่อสำหรับการออกแบบจริงภายในอนาคต
DOI: 10.14457/tu.the.2018.1535
title: การศึกษารูปแบบทางกายภาพของโรงแรมขนาดเล็กแบบหรูหรา (luxury hostel) ที่ตอบสนองพฤติกรรมของนักท่องเที่ยวจีนแบบท่องเที่ยวอิสระ (F.I.T.)

description: ในปัจจุบันจำนวนนักท่องเที่ยวจีนที่ท่องเที่ยวแบบอิสระมีสัดส่วนที่เพิ่มขึ้นอย่างต่อเนื่องและสร้างรายได้ให้กับอุตสาหกรรมการท่องเที่ยวไทยเป็นอย่างมากและมีแนวโน้มสูงขึ้นเรื่อย ๆ อีกทั้งนักท่องเที่ยวกลุ่มนี้ยังมีความอ่อนไหวต่อเหตุการณ์ความไม่สงบต่าง ๆ น้อยกว่านักท่องเที่ยวจีนแบบกรุ๊ปทัวร์ รวมถึงมีพฤติกรรมการเลือกที่พักที่ได้รับประสบการณ์การท่องเที่ยวมากขึ้นและมีกำลังซื้อสูงในด้านที่พักแรม จึงมีความสอดคล้องกับที่พักรูปแบบโรงแรมขนาดเล็กแบบหรูหรา (Luxury Hostel) ซึ่งงานวิจัยนี้มีวัตถุประสงค์เพื่อเสนอแนวทางการพัฒนาองค์ประกอบกายภาพโรงแรมขนาดเล็กแบบหรูหรา (Luxury Hostel) ที่ตอบสนองพฤติกรรมของนักท่องเที่ยวจีนแบบท่องเที่ยวอิสระ (F.I.T.) โดยศึกษาจากการทบทวนทฤษฎีที่เกี่ยวข้อง การศึกษาองค์ประกอบทางกายภาพของโฮสเทลแบบหรูหราจากกรณีศึกษาในประเทศและต่างประเทศ การสัมภาษณ์ผู้เชี่ยวชาญในด้านธุรกิจที่พักแรม การศึกษาปัจจัยทางด้านกายภาพที่นักท่องเที่ยวจีนแบบท่องเที่ยวอิสระให้ความสำคัญ รวมถึงการศึกษาองค์ประกอบทางกายภาพของโฮสเทลในปัจจุบันในพื้นที่ศึกษาทั้งหมด 31 แห่ง คัดเลือกและจัดกลุ่มโฮสเทลเพื่อมานำเสนอรูปแบบทางกายภาพที่ตอบสนองกับพฤติกรรมนักท่องเที่ยวจีนแบบท่องเที่ยวอิสระในปัจจุบัน ผลงานวิจัยจึงเป็นประโยชน์ต่อผู้ประกอบการโฮสเทลรวมถึงสถาปนิกในการพัฒนาและออกแบบโรงแรมขนาดเล็กแบบหรูหราต่อไปจากการศึกษาพบว่า องค์ประกอบทางกายภาพของโฮสเทลแบบหรูหราที่มีผลต่อการตัดสินใจเข้าพักของนักท่องเที่ยวจีนแบบท่องเที่ยวอิสระ ประกอบด้วย (1) ด้านทำเลที่ตั้ง ต้องอยู่ใกล้สถานีรถไฟฟ้าและร้านค้าiรวมถึงมีความปลอดภัย (2) ด้านกายภาพภายนอกและการออกแบบ นักท่องเที่ยวให้ความสำคัญกับแนวคิดแบบพื้นถิ่น แบบสมัยใหม่รวมถึงแบบธีมต่าง ๆ โดยนักท่องเที่ยวสามารถรับรู้ได้ผ่านทางองค์ประกอบในห้องพักมากที่สุด (3) ด้านห้องพัก มีการให้ความสำคัญกับห้องพักส่วนตัว มีสิ่งอำนวยความสะดวกในห้องพักที่ครบครันรวมถึงมีการจัดวางห้องพักที่แยกความเป็นส่วนตัวชัดเจน (4) ด้านพื้นที่ใช้สอย มีการให้ความสำคัญกับสัดส่วนของพื้นที่ส่วนกลางอย่างพื้นที่ระเบียงหรือดาดฟ้า รวมถึงพื้นที่ส่วนกลางจำเป็นต้องสร้างรายได้ให้กับโฮสเทล (5) ด้านบริการอื่น ๆ มีความสำคัญในการเป็นจุดดึงดูดนักท่องเที่ยวโดยต้องมีการสร้างประสบการณ์ในการบริการและกิจกรรมผ่านทุกมิติ และจากการวิเคราะห์กรณีศึกษาสามารถจัดกลุ่มได้ตามลำดับความพร้อมในการพัฒนาเป็นโฮสเทลแบบหรูหรา 3 กลุ่ม ได้แก่ กลุ่มโฮสเทลใกล้เคียงมาก กลุ่มใกล้เคียงปานกลางและกลุ่มใกล้เคียงน้อย ตามลำดับ ดังนั้น ในการพัฒนาองค์ประกอบทางด้านกายภาพของโฮสเทลแบบหรูหราเพื่อตอบสนองพฤติกรรมนักท่องเที่ยวจีนแบบท่องเที่ยวอิสระ (F.I.T.) เป็นการพัฒนารูปแบบองค์ประกอบเพื่อเพิ่มมูลค่าและเพิ่มศักยภาพในการแข่งขันในตลาด ผู้ประกอบการจึงควรประเมินศักยภาพในการพัฒนาเป็นโฮสเทลแบบหรูหราเพื่อสามารถกำหนดแนวทางในการพัฒนาองค์ประกอบทางกายภาพให้ตอบสนองพฤติกรรมของนักท่องเที่ยวจีนแบบท่องเที่ยวอิสระได้อย่างคุ้มค่า ตรงกลุ่มเป้าหมายและประสบความสำเร็จ
DOI: 10.14457/tu.the.2018.1536
title: แนวทางการจัดสรรการพัฒนาที่ดินตามแนวคิดการพัฒนาพื้นที่รอบสถานีขนส่งมวลชนเพื่อรองรับการขยายตัวของเมือง: กรณีศึกษา เส้นทางรถไฟฟ้าสายสีชมพู ในพื้นที่เขตเทศบาลนครปากเกร็ด

description: เนื่องด้วยการพัฒนาอสังหาริมทรัพย์เชิงเดี่ยวในประเทศไทยอย่างไร้ทิศทาง ได้ส่งผลกระทบให้เมืองมีการขยายตัวอย่างไร้ระเบียบไปยังพื้นที่ชานเมืองและต่อเนื่องไปยังจังหวัดปริมณฑล เกิดเป็นการใช้ประโยชน์ที่ดินอย่างไม่เต็มประสิทธิภาพ เทศบาลนครปากเกร็ด จังหวัดนนทบุรีก็ได้รับผลกระทบดังกล่าวเช่นกัน ดังนั้น การพัฒนาโครงสร้างพื้นฐานด้านการคมนาคมระบบรางโดยเฉพาะรถไฟฟ้าสายสีชมพูที่กำลังก่อสร้างอยู่ จึงควรจัดลำดับความสำคัญของการพัฒนาพื้นที่รอบสถานีในระยะรัศมี 500 เมตร ตามแนวคิด TOD เพื่อให้เกิดการใช้ที่ดินที่หลากหลาย มีการพัฒนาโครงการอสังหาริมทรัพย์แบบผสมผสาน วิทยานิพนธ์นี้จึงมีวัตถุประสงค์ในการนำเสนอแนวทางการจัดลำดับความสำคัญในการพัฒนาพื้นที่รอบสถานีขนส่งมวลชน โดยใช้แนวทางการศึกษาการพัฒนาพื้นที่รอบสถานีขนส่งมวลชนจากยุทธศาสตร์ของเมืองเดนเวอร์เป็นกรอบการวิเคราะห์ ซึ่งแนวทางดังกล่าวประกอบไปด้วยองค์ประกอบสำคัญในการประเมินความพร้อมของการพัฒนาสถานีขนส่งมวลชน 3 ประการ ได้แก่ 1) ความพร้อมทางการตลาดและเศรษฐกิจ 2) ศักยภาพในการพัฒนา 3) คุณสมบัติความเป็น TOD โดยผู้วิจัยได้สร้างเกณฑ์ประเมินคัดเลือกสถานีที่มีความพร้อมมากที่สุด จากข้อมูลพื้นฐานด้ายกายภาพ เศรษฐกิจ-สังคม และกฎหมายของเทศบาล ผลการวิเคราะห์พบว่าสถานีแจ้งวัฒนะปากเกร็ด เป็นสถานีที่มีความพร้อมในการพัฒนามากที่สุด จึงได้คัดเลือกเป็นสถานีสำหรับทำการวิจัย งานวิจัยนี้เป็นงานวิจัยเชิงปริมาณโดยการใช้แบบสอบถามความต้องการพื้นที่กิจกรรมของประชากรที่เข้ามาทำกิจกรรมในพื้นที่จำนวน 210 คน ผลจากแบบสอบถามทำให้ทราบได้ถึงความต้องการพื้นที่กิจกรรมของกลุ่มตัวอย่าง อันได้แก่ พื้นที่สีเขียวและพื้นที่พักผ่อน ศูนย์สุขภาพและโรงพยาบาล และที่อยู่อาศัย ผู้วิจัยจึงได้จำลองสถานการณ์การจัดสรรการพัฒนาที่ดินด้วยการคำนวณพื้นที่กิจกรรมตามสัดส่วนความต้องการจากแบบสอบถาม โดยใช้วิธีการคำนวณทั้งหมด 3 รูปแบบ ได้แก่ 1) การคำนวณโครงการตามขนาด FAR ปกติตามผังเมืองรวม 2) การคำนวณขนาดโครงการตามมาตรการส่งเสริมอัตราส่วนพื้นที่อาคารต่อพื้นที่ดิน (FAR Bonus) 3) การคำนวณตามมาตรการพัฒนาโครงการขนาดใหญ่ (Planned Unit Development) ผลสรุปของงานวิจัยแนวทางการจัดสรรการพัฒนาที่ดินที่มีความเหมาะสมที่สุด ได้แก่ มาตรการพัฒนาโครงการขนาดใหญ่ เนื่องด้วยความต้องการของประชากรนั้นมีความหลากหลายและพื้นที่กิจกรรมที่ประชากรต้องการนั้น ไม่สามารถจัดทำได้ในย่านการใช้ประโยชน์ที่ดินที่อยู่อาศัยหนาแน่นมาก ย.8 ได้แต่มาตรการพัฒนาโครงการขนาดใหญ่นั้นสามารถปรับเปลี่ยนย่านการใช้ประโยชน์ที่ดินทำให้พื้นที่โครงการทั้งหมด 3 แปลงสามารถพัฒนาโครงการได้ตามเป้าหมายและทำให้ได้พื้นที่อาคารที่รองรับกิจกรรมมีอัตราสูงเทียบเท่ามาตรการส่งเสริมอัตราส่วนพื้นที่ดินและยังมีพื้นที่อาคารรวมที่เหลือเพื่อรองรับการพัฒนาในอนาคต ส่งผลให้เกิดความหลากหลายของกิจกรรมในพื้นที่และตรงตามความต้องการของประชากร อีกทั้งสามารถรองรับการขยายตัวของเมืองได้
DOI: 10.14457/tu.the.2018.1538
title: การประยุกต์ม่านสะท้อนความร้อนและปล่องรังสีอาทิตย์เพื่อลดการถ่ายเทความร้อนผ่านผนังกระจก

description: งานวิจัยนี้เป็นการศึกษาการใช้ม่านสะท้อนความร้อนเป็นผนังภายในของปล่องรังสี อาทิตย์เพื่อการประหยัดพลังงาน การศึกษานี้มีวัตถุประสงค์เพื่อศึกษาประเภทของม่านที่มีอุณหภูมิผิว ต่่าที่สุดซึ่งส่งผลต่อการถ่ายเทความร้อนเข้าสู่ภายในอาคาร และขนาดช่องเปิดออกเข้า และความลึก ของปล่องรังสีอาทิตย์ที่สามารถลดพลังงานที่ใช้ในการท่าความเย็น การศึกษาประกอบด้วยการทดลองในกล่องทดลองและการจ่าลองด้วยโปรแกรมทาง พลังงาน กล่องทดลองมีขนาดกว้าง 1 เมตร ยาว 2.2 เมตร สูง 2 เมตร ส่าหรับทดสอบการเปิดและ ปิดของปล่องรังสีอาทิตย์ที่ส่งผลต่ออุณหภูมิผิวของม่านสะท้อนความร้อน ม่านปกติ และอุณหภูมิ ภายในปล่องที่ส่งผลต่อการถ่ายเทความร้อนสู่กล่องทดลอง การจ่าลองพลังงานของอาคารใช้โปรแกรม EnergyPlus 8.4v จ่าลองอาคารส่านักงานขนาดกว้าง 4 เมตร ยาว 4 เมตร ที่มีการใช้งาน เครื่องปรับอากาศในช่วงเวลา 7:00-18:00 น. ม่านสะท้อนความร้อนที่ได้รับการปรับปรุงเพื่อเป็นผนัง ภายในปล่องจะมีลักษณะทึบตันเพื่อลดการถ่ายเทของอากาศร้อน การจ่าลองประกอบด้วยการเปิด และปิดปล่องรังสีอาทิตย์ที่ความลึกของปล่อง 0.20, 0.15, 0.12, 0.10, 0.08, 0.04, 0.02 เมตร ความ สูงของช่องเปิดออกและเข้าของปล่อง 0.10, 0.05, 0.02, 0.01, 0.00 เมตร ผลการศึกษาได้แก่ค่า พลังงานที่ใช้ในการท่าความเย็นของเครื่องปรับอากาศในอาคารส่านักงาน ผลการทดลองพบว่าการใช้ม่านสะท้อนความร้อนร่วมกับการเปิดปล่องรังสีอาทิตย์ สามารถลดอุณหภูมิผิวได้ 2.58-4.43 ˚C เมื่อเปรียบเทียบกับการเปิดปล่องรังสีอาทิตย์ร่วมกับม่าน ทั่วไป และลดอุณหภูมิผิวได้ 2.02-9.72 ˚C เมื่อเทียบกับกรณีปิดปล่องรังสีอาทิตย์ร่วมกับม่านทั่วไป และม่านสะท้อนความร้อน อย่างไรก็ตามอุณหภูมิภายในห้องกลับมีค่าไม่ต่างกันเนื่องจากอากาศร้อนภายในปล่องรังสีอาทิตย์ที่ไหลซึมผ่านม่านเข้าสู่ภายในกล่องทดลอง ผลจากการจ่าลองห้องส่านักงาน โดยโปรแกรม EnergyPlus 8.4v พบว่าการใช้ม่านสะท้อนความร้อนที่ได้รับการปรับปรุงผิวภายใน โดยใช้แผ่นโฟมโพลิยูรีเทนแทนเส้นใยโพลีเอสเตอร์ร่วมกับการปิดปล่องรังสีอาทิตย์ที่ลึก 0.20 เมตร มี ค่าพลังงานที่ใช้ในการท่าความเย็นเท่ากับ 6.79E+10 J/year สามารถลดการใช้พลังงานได้ถึง 14.21% เมื่อเปรียบเทียบกับกรณีห้องที่ไม่มีม่านกันที่มีขนาดห้องเท่ากัน
DOI: 10.14457/tu.the.2018.1539
title: การพัฒนาระบบความจริงเสมือนเพื่อเรียนรู้การก่อสร้างเรือนพื้นถิ่นไทย

description: การศึกษาสถาปัตยกรรมพื้นถิ่นนั้นสามารถศึกษาได้หลายวิธี ซึ่งวิธีในการศึกษาสถาปัตยกรรมที่มีประสิทธิภาพที่สุดนั้นคือการไปศึกษายังสถานที่จริง ซึ่งจะทำให้เห็นองค์ประกอบทางสถาปัตยกรรมอย่างชัดเจน ทั้งพื้นผิววัสดุที่ใช้ และการก่อสร้างสถาปัตยกรรม แต่การจะไปศึกษายังสถานที่จริงนั้นเป็นเรื่องยาก มีข้อจำกัดในเรื่องระยะทาง ยากต่อการเข้าถึง หรือ ความสมบูรณ์ของตัวสถาปัตยกรรม ซึ่งในปัจจุบันระบบความจริงเสมือนกำลังมีบทบาทในสังคมมากขึ้น เนื่องจากการพัฒนาระบบประมวนผลที่รองรับระบบได้มากยิ่งขึ้น และมีผู้ผลิตจำนวนมากแข่งกันพัฒนาระบบให้มีสมจริง ทำให้การหาซื้อเทคโนโลยีความจริงเสมือนมีความสะดวกและเข้าถึงบุคคลได้ง่ายขึ้น ในอนาคตการใช้เทคโนโลยีความจริงเสมือนนั้นจะถูกผนวกเข้ากับชีวิตประจำวันของคนทั่วไป รวมไปถึงการศึกษาสถาปัตยกรรมในงานวิจัยนี้ใช้ระบบความจริงเสมือนเป็นตัวช่วยให้ความรู้เรื่องการก่อสร้างเรือนพื้นถิ่นไทยที่มีลำดับขั้นตอนก่อนหลัง ซึ่งจะเป็นเรื่องของเวลาเข้ามาเกี่ยวข้องด้วย และการก่อสร้างเป็นการลงมีทำจริง จึงใช้ระบบความจริงเสมือน ที่สามารถทำให้ผู้ที่ศึกษาเกิดความรู้สึกสมจริงจากการมองเห็น ซึ่งเป็นสัมผัสหลักที่มีการใช้งานและเป็นตัวชี้วัดการรับรู้ที่สมจริง หรือมีการโต้ตอบกับผู้ใช้งาน ไม่ว่าจะเป็นการรับรู้ขนาดและสัดส่วน การจำลองแสงอาทิตย์ หรือสามารถเข้าใจในรายละเอียดในการออกแบบได้ จากการสัมภาษณ์ผู้เชี่ยวชาญทางด้านระบบความจริงเสมือนและด้านเรือนพื้นถิ่นไทยพบว่ามีประสิทธิภาพ ในด้านเทคนิคการนำเสนอข้อมูล และสามารถนำไปใช้ประกอบการเรียนการสอน ทั้งยังได้มีการทดลองกับกลุ่มผู้ใช้งานพบว่าระแบบจำลองมีความสมจริง และระบบช่วยเพิ่มความเข้าใจในการให้ความรู้เรื่องการก่อสร้างเรือนพื้นถิ่นไทยได้
DOI: 10.14457/tu.the.2018.1540
title: การระบุความเสี่ยงด้านการควบคุมต้นทุนก่อสร้างโครงการอาคารชุด: กรณีศึกษา อาคารชุดพักอาศัย 8 ชั้น ในเขตกรุงเทพมหานคร

description: ค่านิยมของคนในสังคมเมืองส่งผลให้อาคารชุดพักอาศัยเป็นรูปแบบที่พักอาศัยซึ่งได้รับความนิยมอย่างมาก ผู้พัฒนาอสังหาริมทรัพย์จึงสนใจลงทุนพัฒนาโครงการอาคารชุดพักอาศัยเพิ่มขึ้น นำไปสู่การว่าจ้างงานก่อสร้างอาคารชุดพักอาศัยเพิ่มขึ้น การควบคุมต้นทุนก่อสร้างโครงการเป็นหัวใจสำคัญของการบริหารโครงการ เนื่องจากส่งผลต่อผลกำไรและอัตราผลตอบแทนที่ผู้ประกอบการรับเหมาก่อสร้างจะได้รับจากโครงการ การวิจัยนี้มีวัตถุประสงค์เพื่อศึกษาปัจจัยเสี่ยงด้านการควบคุมต้นทุนก่อสร้าง ประเมินความเสี่ยงที่ส่งผลกระทบต่อการควบคุมต้นทุนก่อสร้าง และเสนอแนวทางในการจัดการความเสี่ยงด้านการควบคุมต้นทุนก่อสร้างของผู้ประกอบการรับเหมาก่อสร้างโครงการอาคารชุดพักอาศัย 8 ชั้น ในเขตกรุงเทพมหานคร โดยทำการเก็บรวบรวมข้อมูลจากผู้ประกอบการรับเหมาก่อสร้างที่มีประสบการณ์และมีส่วนเกี่ยวข้องกับการควบคุมต้นทุนก่อสร้างโครงการอาคารชุดพักอาศัย 8 ชั้น ในเขตกรุงเทพมหานคร มาแล้วไม่น้อยกว่า 5 ปี จำนวน 5 ราย ผลการศึกษาพบว่า ปัจจัยเสี่ยงที่มีค่าคะแนนความเสี่ยงอยู่ในระดับสูงมาก ได้แก่ ด้านการประมาณการต้นทุนก่อสร้างโครงการ ด้านการจัดทำงบประมาณต้นทุนก่อสร้างโครงการ ด้านการควบคุมต้นทุนก่อสร้างโครงการ ด้านการออกแบบโครงการ ด้านการจัดซื้อ และด้านการวางแผน ตามลำดับ ผู้ประกอบการรับเหมาก่อสร้างโครงการอาคารชุดพักอาศัย 8 ชั้น ในเขตกรุงเทพมหานคร ควรทำการศึกษาความเสี่ยงด้านการควบคุมต้นทุนก่อสร้างอย่างสม่ำเสมอและบริหารจัดการความเสี่ยงอย่างเหมาะสม
DOI: 10.21227/6xcn-s957
title: SU-AIS BB-MAS (Syracuse University and Assured Information Security - Behavioral Biometrics Multi-device and multi-Activity data from Same users) Dataset

description: We provide a large benchmark dataset consisting of about: 3.5 million keystroke events; 57.1 million data-points for accelerometer and gyroscope each; and 1.7 million data-points for swipes. Data was collected between April 2017 and June 2017 after the required IRB approval. Data from 117 participants, in a session lasting between 2 to 2.5 hours each, performing multiple activities such as: typing (free and fixed text), gait (walking, upstairs and downstairs) and swiping activities while using desktop, phone and tablet is shared. The dataset reported here also contains extracted features which are explored in the literature. The file "Demographics.csv" provides demographics information such as: Age, Height, Handedness, Typing Style, Device usage hours per day and number of Languages spoken and typed for each participant.
DOI: 10.21227/wwjr-3s72
title: Disease-Specific Faces

description: Disease-Specific Faces (DSF) database is used to research the phenotype and genotype of the diseases.Disease-Specific Face images collected from:♦Professional medical publications♦Professional medical websites♦Medical Forums♦Hospitalswith definite diagnostic results.The database is updated every three months.If you would like to use DSF database, please send email to genex.tw@gmail.com.
DOI: 10.14457/tu.the.2018.1541
title: แนวทางการพัฒนาที่พักในบริเวณพื้นที่โดยรอบโครงการหลวง: กรณีศึกษา โครงการหลวงตีนตก อำเภอแม่ออน จังหวัดเชียงใหม่

description: จากแผนพัฒนาโครงการหลวงที่มุ่งเน้นการพัฒนาการท่องเที่ยวแบบยั่งยืนในพื้นที่โดยรอบโครงการหลวงตีนตก งานวิจัยนี้จึงมีวัตถุประสงค์เพื่อศึกษาส่วนประสมการตลาดที่มีผลต่อการพัฒนาที่พักในพื้นทีโดยรอบโครงการหลวงตีนตกที่สอดคล้องกับแนวทางการท่องเที่ยวแบบยั่งยืน และเพื่อกำหนดปัจจัยที่เกี่ยวข้องกันระหว่างทฤษฎีทางการตลาดและการท่องเที่ยวอย่างยั่งยืนในมิติเศรษฐกิจพอเพียงที่มีผลต่อการพัฒนาที่พักในพื้นที่โดยรอบโครงการหลวง งานวิจัยนี้เป็นงานวิจัยเชิงผสมผสาน ด้วยการศึกษาข้อมูลเชิงพื้นที่ผ่านระบบสารสนเทศภูมิศาสตร์และการวิเคราะห์เนื้อหา พบว่า องค์ประกอบที่สำคัญของการพัฒนาที่พักในพื้นทีโดยรอบโครงการหลวง คือ ปัจจัยความสอดคล้องกับสภาพแวดล้อมมีความเกี่ยวข้องกับปัจจัยส่วนประสมทางการตลาดด้านผลิตภัณฑ์และด้านการนำเสนอลักษณะทางกายภาพ ส่วนปัจจัยการมีส่วนร่วมของชุมชนมีความเกี่ยวข้องกับปัจจัยส่วนประสมทางการตลาดด้านราคา ด้านช่องทางการจัดจำหน่าย ด้านการส่งเสริมการขาย ด้านกระบวนการ และด้านบุคลากร นอกจากนี้ จากการวิเคราะห์ข้อมูลด้วยระบบสารสนเทศภูมิศาสตร์ พบว่า โครงการที่พักใหม่ไม่ควรตั้งอยู่ในพื้นที่หมู่บ้านแม่กำปอง